

**การศึกษาคุณธรรมและจริยธรรมของนิสิตระดับปริญญาตรี มหาวิทยาลัยเนชั่น**

**วัตถุประสงค์ของการวิจัย**

1. เพื่อศึกษาระดับคุณธรรมและจริยธรรมของนิสิตระดับปริญญาตรี มหาวิทยาลัยเนชั่น

2. เพื่อเปรียบเทียบคุณธรรมและจริยธรรมของนิสิตระดับปริญญาตรี มหาวิทยาลัยเนชั่น โดยรวมและเป็นรายด้าน จำแนกตามตัวแปรเพศ หลักสูตรที่กำลังศึกษา ระดับชั้นปีที่กำลังศึกษา สถานภาพของครอบครัว ระดับการศึกษาของผู้ปกครอง และรายได้ต่อเดือนของผู้ปกครอง

**ทบทวนวรรณกรรม**

ปัจจุบัน นิสิตจำนวนมากที่จะเติบโตขึ้นไปเป็นกำลังสำคัญของประเทศชาติในอนาคต โดยปัญหาส่วนใหญ่เกิดจากการขาดคุณธรรมและจริยธรรม นอกเหนือจากความรู้ในวิชาการ การสร้างจิตสำนึกคุณธรรมและจริยธรรม ซึ่งจะช่วยให้สังคมโดยรวมมีความเข้มแข็ง และส่งผลต่อเศรษฐกิจที่ดีขึ้น สังคมโดยรวมที่มีคุณภาพ ประกอบด้วยความสมดุล ความพอดี ซึ่งสามารถสร้างคนให้เป็นคนดี คนเก่ง พร้อมด้วย คุณธรรม จริยธรรม มีระเบียบวินัย มีความรับผิดชอบ มีจิตสำนึก พึ่งตนเองได้ มีคุณภาพชีวิตที่ดี มีความสุข อยู่ในสภาพแวดล้อมที่ดี ซึ่งจำเป็นต้องอาศัยการจัดการศึกษาสิ่งเอื้อ ประโยชน์ เพื่อการเรียนรู้คุณธรรมและจริยธรรมของนักศึกษา เพื่อการพัฒนาคนในระยะยาว อันเป็นพื้นฐานในการพัฒนาประเทศต่อไป

การการศึกษาคุณธรรมและจริยธรรมของนักศึกษาจึงเป็นเรื่องจำเป็นอย่างยิ่งที่จะต้องศึกษาเพื่อการวิจัยและใช้ในการพัฒนาเยาวชน นิสิต ให้ดีขึ้นในทุก ๆ ด้าน ทั้งด้านสติปัญญา ความรู้ ความสามารถ และคุณธรรม จริยธรรมเป็นสิ่งสำคัญมาก และจะต้องปลูกฝังให้กับนักศึกษาที่จะเติบโตขึ้นเป็นกำลังสำคัญในสังคม เพราะถ้าคนใน สังคมเป็นคนดีแล้ว สังคมก็จะมีความสุข แต่ถ้าคนในสังคมไม่ดี ก็จะมีความวุ่นวาย เดือดร้อน มีการเอารัดเอาเปรียบการแก่งแย่งแข่งขันในสิ่งที่ผิดคุณธรรมและจริยธรรม

จากสภาพปัญหาข้างต้นทำให้ผู้วิจัยจึงสนใจที่จะศึกษาคุณธรรมและจริยธรรมของนิสิตระดับปริญญาตรี มหาวิทยาลัยเนชั่น เพื่อการเริ่มต้นของเครื่องมือในการพัฒนาคุณภาพของนิสิตและเป็นวิจัยที่สอดคล้องกับแผนพัฒนาการศึกษาระดับอุดมศึกษา คุณธรรม จริยธรรมจึงเป็นส่วนหนึ่งที่สำคัญต่อการ พัฒนาสังคมและประเทศชาติให้มีความเจริญก้าวหน้าต่อไปอย่างมาก

**กลุ่มเป้าหมาย**

กลุ่มตัวอย่างที่ใช้ในการวิจัย คือ นิสิตระดับปริญญาตรี มหาวิทยาลัยเนชั่น ภาคเรียนที่ 2 ปีการศึกษา 2562 จำนวน 30 คน เครื่องมือที่ใช้ในการวิจัยเป็นแบบสอบถามความคิดเห็น จากกลุ่มประชากรทั้งหมด 297 คนโดยการสุ่มแจกแบบสอบถาม